Oficiālais Vēstnesis L 278 , 15/10/1998 Lpp. 0043 - 0045



Komisijas lēmums (1998. gada 16. septembris) par kopīgiem tehniskajiem noteikumiem, kas attiecas uz ļoti mazas apertūras zemes satelītstaciju gala iekārtām (VSAT), kas darbojas frekvenču joslā 4 GHz un 6 GHz frekvenču joslās (paziņots ar dokumenta numuru C(1998) 2723) (Dokuments attiecas uz EEZ) (98/577/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK, kas attiecas uz telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu [1], un jo īpaši tās 7. panta 2. punkta otro ievilkumu, tā kā Komisija ir pieņēmusi pasākumu, ar ko identificē zemes satelītstaciju iekārtu tipu, attiecībā uz kuru ir vajadzīgi kopīgi tehniski noteikumi, kā arī attiecīgā deklarācija par to piemērojuma jomu saskaņā ar 7. panta 2. punkta pirmo ievilkumu; tā kā jāpieņem atbilstīgie saskaņotie standarti vai to daļas, ar ko ievieš pamatprasības, kas pārveidojamas par kopīgiem tehniskiem noteikumiem; tā kā, lai ražotājiem nodrošinātu nepārtrauktu tirgus pieejamību, ir vajadzīgi pārejas pasākumi iekārtām, kas apstiprinātas saskaņā ar valsts tipa apstiprināšanas noteikumiem; tā kā priekšlikums ir iesniegts Telekomunikāciju apstiprināšanas komitejai (ACTE) saskaņā ar 29. panta 2. punktu; tā kā šajā lēmumā paredzētie kopīgie tehniskie noteikumi ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro zemes satelītstaciju iekārtām, ko aptver 2. panta 1. punktā definētais saskaņotais standarts. 2. Šis lēmums nosaka kopīgus tehniskus noteikumus, kas attiecas uz ļoti mazas apertūras zemes satelītstaciju gala iekārtām (VSAT), kas darbojas frekvenču joslā 4 GHz un 6 GHz frekvenču joslās. 2. pants 1. Kopīgie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas īstenotu Direktīvas 98/13/EK 17. pantā minētās pamatprasības. Norāde uz minēto standartu ir pielikumā. 2. Zemes satelītstaciju iekārtas, uz ko attiecas šis lēmums, atbilst 1. punktā norādītajiem kopīgajiem tehniskajiem noteikumiem, Direktīvas 98/13/EK 5. panta a) un b) apakšpunktā norādītajām pamatprasībām, kā arī visu pārējo piemērojamo direktīvu, jo īpaši Padomes Direktīvas 73/23/EEK [2] un 89/336/EEK [3], prasībām. 3. pants Direktīvas 98/13/EK 10. pantā minēto procedūru veikšanai izraudzītās pilnvarotās iestādes attiecībā uz šā lēmuma 1. panta 1. punktā minētajām zemes satelītstaciju iekārtām pēc šā lēmuma publicēšanas piemēro pielikumā minētos saskaņotos standartus vai nodrošina to piemērošanu. 4. pants 1. Valsts tipa apstiprināšanas noteikumus, kas aptver iekārtas, uz kurām attiecas pielikumā paredzētais saskaņotais standarts, vairs nepiemēro trīs mēnešus pēc šā lēmuma pieņemšanas dienas. 2. Saskaņā ar šādiem valsts tipa apstiprināšanas noteikumiem apstiprinātās zemes satelītstaciju iekārtas var turpināt laist vietējā tirgū un nodot ekspluatācijā. 5. pants Šis lēmums ir adresēts dalībvalstīm. Briselē, 1998. gada 16. septembrī Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. -------------------------------------------------- PIELIKUMS Norāde uz piemērojamo saskaņoto standartu Lēmuma 2. pantā minētais saskaņotais standarts ir šāds: Zemes satelītstacijas un satelītsakaru sistēmas (SES); VSAT tipa zemes satelītsakaru stacijas (ļoti mazas apertūras galiekārta); satelītstacijas, kas veic tikai pārraides darbības, pārraides/uztveres vai tikai uztveres darbības, kuras darbojas 4 GHz un 6 GHz frekvenču joslās ETSI Eiropas Telekomunikāciju standartu institūts ETSI sekretariāts TBR 43: 1998. g. maijs (izņemot priekšvārdu) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš norādītais saskaņotais standarts ir izveidots atbilstīgi pilnvarai, kas izdota saskaņā ar Padomes Direktīvā 83/189/EEK paredzētajām attiecīgajām procedūrām. Iepriekšminētā saskaņotā standarta pilnu tekstu var iegūt pēc adreses: European Telecommunications Standards Institute650 route des LuciolesF-06921 Sophia Antipolis Cedex | European Commission,DG XIII/A/2 — (BU 31, 1/7),Rue de la Loi/Wetstraat 200,B-1049 Brussels | vai no jebkurā citā iestādē, kura ir atbildīga par ETSI standartu pieejamību un kura iekļauta sarakstā, kas ir atrodams internetā pēc adreses www.ispo.cec.be. [1] OV L 109, 26.4.1983., 8. lpp. --------------------------------------------------